สภานิติบัญญัติแห่งชาติ จัดประกวดออกแบบสติ๊กเกอร์ไลน์ รณรงค์ยุติความรุนแรงต่อเด็ก สตรี และบุคคลในครอบครัว
สภานิติบัญญัติแห่งชาติ จัดประกวดออกแบบสติ๊กเกอร์ไลน์ รณรงค์ยุติความรุนแรงต่อเด็ก สตรี และบุคคลในครอบครัว โดยเปิดรับสมัครตั้งแต่วันที่ 24 สิงหาคม ถึง 15 กันยายนนี้

นางสุวรรณี สิริเวชชะพันธ์  รองประธานคณะกรรมาธิการสังคม กิจการเด็ก เยาวชน สตรี ผู้สูงอายุ คนพิการและผู้ด้อยโอกาส สภานิติบัญญัติแห่งชาติ (สนช.)  แถลงข่าวจัดทำโครงการประกวดออกแบบสติกเกอร์ไลน์รณรงค์ยุติความรุนแรงต่อเด็ก สตรี และบุคคลในครอบครัว  จัดโดยคณะกรรมการโครงการประกวดออกแบบสติกเกอร์ไลน์รณรงค์ยุติความรุนแรงต่อเด็ก สตรี และบุคคลในครอบครัว สนช. เพื่อรณรงค์สร้างความตระหนักให้ทุกภาคส่วนในสังคมป้องกันและแก้ปัญหาความรุนแรงทุกรูปแบบ  โดยเปิดโอกาสให้ประชาชนมีส่วนร่วมในการสร้างความตระหนักรู้และร่วมมือป้องกันปัญหาความรุนแรง ตลอดจนเพิ่มช่องทางการประชาสัมพันธ์ผ่านสื่อสังคม (โซเซียลมีเดีย) จึงเชิญชวนนักเรียน นักศึกษา และประชาชนทั่วไปส่งผลงานออกแบบสติกเกอร์ไลน์รณรงค์ยุติความรุนแรง ต่อเด็ก สตรี และบุคคลในครอบครัว  โดยมีคณะกรรมกรรมการตัดสินผู้ทรงคุณวุฒิจากหลายหน่วยงาน อาทิ กระทรวงวัฒนธรรม กระทรวงการพัฒนาสังคมและความมั่นคงของมนุษย์ บริษัท ไลน์ (ประเทศไทย) จำกัด สำหรับผู้ชนะการประกวด จะได้รับโล่และใบประกาศเกียรติคุณจากนายพรเพชร วิชิตชลชัย ประธาน สนช. พร้อมเงินรางวัลรวมทั้งสิ้น 50,000 บาท โดยเปิดรับสมัครตั้งแต่วันที่ 24 สิงหาคมถึงวันที่ 15 กันยายนนี้

ผู้สนใจสามารถดาวน์โหลดใบสมัครและดูรายละเอียดของโครงการที่เว็บไซต์  www.senate.go.th  (คณะกรรมาธิการสังคมฯ ) หรือมารับใบสมัครด้วยตัวเอง ที่สำนักงานเลขาธิการวุฒิสภา อาคารสุขประพฤติ ถนนประชาชื่น  ในวันและเวลาราชการ